
REFERAT DE APROBARE  A PROIECTULUI DE HOTĂRÂRE
           privind acordarea dreptului de administrare către Ministerul Transporturilor și Infrastructurii prin Administrația Canalului Navigabil Bega R.A.Timiș a terenurilor aferente albiei minore a canalului Bega, înscrise în CF 404872 Timișoara, CF 416892 Timișoara, CF455906 Timișoara și CF 455908 Timișoara
	Administrația Canalului Navigabil Bega R.A. Timiș, în calitate de autoritate de cale navigabilă interioară conferită prin H.G.nr.451/2018, aflată în subordinea Ministerului Transporturilor și Infrastructurii, a solicitat abrogarea HCLMT nr. 467/21.11.2017 și emiterea unei hotărâri cu privire la acordarea dreptului de administrare către Regia Autonomă ”Administrația Canalului Navigabil Bega” Timiș a elementelor de infrastructură ale canalului Bega care aparțin teritoriului administrativ al Municipiului Timișoara. 
Terenurile aferente canalului Bega situate pe teritoriul administrativ al Municipiului Timișoara sunt înscrise în C.F.404872 Timișoara (provenit din C.F. nr.2) cu nr.top.17296/2 și suprafața de 157460 mp, C.F.416892 Timișoara (transcris din C.F.nr.6) cu nr. top. 9509 și suprafața de 39186 mp, CF 455906 Timișoara cu suprafața de 68775 mp și CF 455908 Timișoara cu suprafața de 46744 mp, fiind proprietatea Municipiului Timișoara.
 Parcelele înscrise în CF 455906 Timișoara și CF 455908 Timișoara au făcut parte din terenul cu nr. top. vechi 5629 înscris în CF 418336 Timișoara.
	 Necesitatea promovării unui proiect de hotărâre a Consiliului Local al Municipiului Timișoara privind darea în administrare către R.A.”Administrația Canalului Navigabil Bega” Timiș a terenurilor aferente canalului Bega,  a fost menționată în Raportul de Folow Up privind modul de ducere la îndeplinire a măsurilor dispuse prin Decizia nr.11/1/14.02.2022 la Decizia nr.11/12.05.2021, raport întocmit de Camera de Conturi a Județului Timiș.
	Obiectul dreptului de administrare se va rezuma la albia minoră a canalului Bega, astfel cum este definită în Legea nr.107/25.09.1996 a apelor, asigurându-se funcționalitatea proiectului     ”Reabilitarea infrastructurii publice urbane a malurilor canalului Bega” finanțat din fonduri nerambursabile în cadrul Programului Operațional Regional 2007-2013, proiect care are ca obiectiv specific dezvoltarea transportului public urban al Municipiului Timișoara prin introducerea transportului public naval pe canalul Bega.
	Administrația Bazinală de Apă Banat, aflată în subordinea Administrației Națională Apele Române, a precizat în adresa nr. 16256/26.11.2021 că este de acord cu demersurile de preluare în administrare a elementelor de infrastructură ale canalului Bega de către Ministerul Transporturilor și Infrastructurii prin Administrația Canalului Navigabil Bega R.A.Timiș.
	Având în vedere cele menţionate mai sus, considerăm necesară și oportună abrogarea HCLMT nr. 467/21.11.2017, precum și darea în administrare  către Ministerul Transporturilor și Infrastructurii prin Administrația Canalului Navigabil Bega R.A.Timiș a terenurilor aferente albiei minore a canalului Bega, înscrise în C.F.404872 Timișoara (provenit din C.F. nr.2) cu nr.top.17296/2 și suprafața de 157460 mp, C.F.416892 Timișoara (transcris din C.F.nr.6) cu nr. top. 9509 și suprafața de 39186 mp, CF 455906 Timișoara cu suprafața de 68775 mp și CF 455908 Timișoara cu suprafața de 46744 mp, proprietatea Municipiului Timișoara.

RAPORT DE SPECIALITATE
privind acordarea dreptului de administrare către Ministerul Transporturilor și Infrastructurii prin Administrația Canalului Navigabil Bega R.A.Timiș a terenurilor aferente albiei minore a canalului Bega, înscrise în CF 404872 Timișoara, CF 416892 Timișoara, CF455906 Timișoara și CF 455908 Timișoara

              Având în vedere Referatul de aprobare a proiectului de hotărâre nr. TMI2023 - 013151 / 20.11.2023 al Primarului Municipiului Timișoara și Proiectul de hotărâre privind darea în administrare către Ministerul Transporturilor și Infrastructurii prin Administrația Canalului Navigabil Bega R.A.Timiș a terenurilor aferente albiei minore a canalului Bega, înscrise în CF 404872 Timișoara, CF 416892 Timișoara, CF455906 Timișoara și CF 455908 Timișoara, proprietatea Municipiului Timișoara, facem următoarele precizări:
	 Administrația Canalului Navigabil Bega R.A. Timiș, în calitate de autoritate de cale navigabilă interioară conferită prin H.G.nr.451/2018, aflată în subordinea Ministerului Transporturilor și Infrastructurii, a solicitat abrogarea HCLMT nr. 467/21.11.2017 și emiterea unei hotărâri cu privire la acordarea dreptului de administrare către Regia Autonomă ”Administrația Canalului Navigabil Bega” Timiș a elementelor de infrastructură ale canalului Bega care aparțin teritoriului administrativ al Municipiului Timișoara. 
Terenurile aferente canalului Bega, situate pe teritoriul administrativ al Municipiului Timișoara, sunt înscrise în C.F.404872 Timișoara (provenit din C.F. nr.2) cu nr.top.17296/2 și suprafața de 157460 mp, C.F.416892 Timișoara (transcris din C.F.nr.6) cu nr. top. 9509 și suprafața de 39186 mp, CF 455906 Timișoara cu suprafața de 68775 mp și CF 455908 Timișoara cu suprafața de 46744 mp, fiind proprietatea Municipiului Timișoara.
 Parcelele înscrise în CF 455906 Timișoara și CF 455908 Timișoara au făcut parte din terenul cu nr. top. vechi 5629 înscris în CF 418336 Timișoara.
	 Necesitatea promovării unui proiect de hotărâre a Consiliului Local al Municipiului Timișoara privind darea în administrare către R.A.”Administrația Canalului Navigabil Bega” Timiș a terenurilor aferente canalului Bega,  a fost menționată în Raportul de Folow Up privind modul de ducere la îndeplinire a măsurilor dispuse prin Decizia nr.11/1/14.02.2022 la Decizia nr.11/12.05.2021, raport întocmit de Camera de Conturi a Județului Timiș.
 	Terenurile respective sunt incluse în inventarul mijloacelor fixe al Primăriei Municipiului Timișoara, CF 416892 Timișoara cu nr. top. 9509 și suprafața de 39186 mp - nr. de inventar  6747 și valoarea de 21944160 lei, CF 404872 Timișoara cu nr. top. 17296/2 și suprafața de 157460 mp - nr.inventar 6784 și valoarea de 29287560 lei, CF 455906 Timișoara teren în suprafața de 68775 mp - nr. inventar 101037.002 și valoarea 20082300 lei, CF 455908 Timișoara teren în suprafața de 46744 mp - nr. inventar 101037.003.
	Obiectul dreptului de administrare se va rezuma la albia minoră a canalului Bega, astfel cum este definită în Legea nr.107/25.09.1996 a apelor, asigurându-se funcționalitatea proiectului ” Reabilitarea infrastructurii publice urbane a malurilor canalului Bega” finanțat din fonduri nerambursabile în cadrul Programului Operațional Regional 2007-2013, proiect care are ca obiectiv specific dezvoltarea transportului public urban al Municipiului Timișoara prin introducerea transportului public naval pe canalul Bega.
	Administrația Bazinală de Apă Banat, aflată în subordinea Administrației Națională Apele Române, a precizat în adresa nr. 16256/26.11.2021 că este de acord cu demersurile de preluare în administrare a elementelor de infrastructură ale canalului Bega de către Ministerul Transporturilor și Infrastructurii prin Administrația Canalului Navigabil Bega R.A.Timiș și că nu sunt lucrări în execuție.
Conform art. 129, alin (6), lit.a) din Ordonanța de Urgență nr.57/2019 privind Codul administrativ: ” În exercitarea atribuţiilor prevăzute la alin. (2) lit. c), consiliul local: a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii.”
	De asemenea, s-au luat în considerare prevederile Ordonanței Guvernului nr.22/1999 republicată, privind administrarea porturilor şi a căilor navigabile, utilizarea infrastructurilor de transport naval aparţinând domeniului public, precum şi desfăşurarea activităţilor de transport naval în porturi şi pe căile navigabile interioare.
	Dreptul de administrare se constituie în conformitate cu prevederile Legii nr. 287/2009 privind Codul Civil, art.867, alin.(1) și conform alin.(2) ”Autorităţile prevăzute la alin. (1) controlează modul de exercitare a dreptului de administrare”.	
 Cheltuielile de întreținere și răspunderea asupra bunului atribuit cad în sarcina beneficiarului, adică în sarcina Administrației Canalului Navigabil Bega R.A. Timiș. Obligațiile beneficiarului și sancțiunile pentru nerespectarea obligațiilor sunt cele corespunzătoare art. 300 din Ordonanța de Urgență nr.57/2019 privind Codul Administrativ și din clauzele contractului de administrare.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind darea în administrare către Ministerul Transporturilor și Infrastructurii prin Administrația Canalului Navigabil Bega R.A.Timiș a terenurilor aferente albiei minore a canalului Bega, înscrise în C.F.404872 Timișoara (provenit din C.F. nr.2) cu nr.top.17296/2 și suprafața de 157460 mp, C.F.416892 Timișoara (transcris din C.F.nr.6) cu nr. top. 9509 și suprafața de 39186 mp, CF 455906 Timișoara cu suprafața de 68775 mp și CF 455908 Timișoara cu suprafața de 46744 mp, proprietatea Municipiului Timișoara, abrogarea HCLMT nr. 467/21.11.2017 și aprobarea contractului cadru de administrare conform Anexei 1.
[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

